**CAIET DE SARCINI**

**ce vizeaza elaborarea ofertei pentru lucrarile**

 **“Proiectare si executie lucrari de modernizare, asfaltare platforma curte interioara si marcaje rutiere”**  la reprezentanta RAR Calarasi

Prezentul caiet de sarcini face parte integranta din documentatia de atribuire a contractului de achizitie publica si constituie ansamblul cerintelor pe baza carora se elaboreaza de catre fiecare ofertant propunerea tehnica si financiara corespunzator cu necesitatile Autoritatii Contractante.

 In acest sens orice oferta prezentata, care se abate de la prevederile Caietului de sarcini, va fi luata in considerare numai in masura in care propunerea tehnica presupune asigurarea unui nivel calitativ superior cerintelor minimale. Oferta de lucrari cu caracteristici tehnice inferioare celor prevazute in caietul de sarcini sau care nu satisfice cerintele solicitate prin documentatia de atribuire, va fi declarata oferta neconforma si va fi respinsa.

1. **DATE PRIVIND AUTORITATEA CONTRACTANTĂ**:

Registrul Auto Roman-R.A. cu sediul in Bucuresti, Calea Grivitei nr. 391A, sector 1.

1. **OBIECTUL ACHIZIȚIEI: „Proiectare si executie lucrari de modernizare, asfaltare platforma curte interioara si marcaje rutiere**” la reprezentanta RAR Calarasi
2. **CADRU LEGAL:**
* Legea 98/2016 privind achizițiile publice;
* [Hotărârea Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice](http://anap.gov.ro/web/wp-content/uploads/2016/06/HOTARARE_nr._395_din_2_iunie_2016.pdf)
1. **SCOPUL LUCRĂRII:**

Scopul acestei lucrari este de aducere a platformei obiectivului de investitii din cadrul RAR Calarasi, la parametrii tehnici necesari desfasurarii in cat mai bune conditii a activitatii reprezentantei.

1. **LUCRARILE NECESARE IN VEDEREA AMENAJARII OBIECTIVULUI MAI SUS MENȚIONAT**

Etapa I – Proiectare

Se vor face ridicarile topo aferente obiectivului de investitii si vor fi livrate :

* ridicari topo;
* profile transversale;
* profile longitudinale.

Etapa II – Executie

Se vor realiza lucrările de execuție a obiectivului, în conformitate cu prevederile anexei 1, atasate prezentului caiet de sarcini, precum si cu profilele transversale si longitudinale livrate in etapa I.

Ofertantul trebuie să respecte condițiile minimale pentru personalul și dotările tehnice necesare execuției, cu care înțelege să facă dovada capacității tehnice și profesionale.

Începerea lucrărilor este reprezentată de momentul în care se întocmește Ordinul

de incepere si procesul verbal de predare - primire a amplasamentului, între beneficiar și antreprenor, dupa caz.

 **6.** **OBLIGAȚIILE EXECUTANTULUI**

 - Executantul va asigura toate echipamentele profesionale, necesare efectuării lucrarii. De starea tehnică a echipamentelor utilizate va fi direct răspunzător executantul.

 - Transportul echipamentelor, utilajelor, al personalului de execuție etc. la și de la sediul RAR Calarasi, intră în sarcina executantului;

- Personalul de execuție trebuie să folosească echipament de protecție specific activităților desfășurate ;

- Executantul este responsabil cu asigurarea tuturor măsurilor privind protecția muncii pentru personalul executant și totodată este răspunzător de efectele pe care le-ar produce utilizarea necorespunzatoare a echipamentelor folosite în efectuarea lucrărilor;

- Răspunderea privind respectarea Normelor de Securitate a muncii şi de PSI, precum şi producerea de evenimente sau accidente de muncă revine în totalitate executantului;

- Personalul de execuție va permite reprezentanților R.A.R.-R.A. să verifice ori de cate ori este necesar, executia lucrarii;

 **7. OBLIGAȚIILE AUTORITĂȚII CONTRACTANTE**

 - Autoritatea contractantă R.A.R.-R.A. se obligă să recepționeze lucrările cantitativ și calitativ.

- R.A.R.-R.A. se obligă să platească preţul către executant în termenul convenit de la recepția lucrărilor și emiterea facturii de către acesta.

 **8. ELABORAREA OFERTEI**

În vederea întocmirii ofertelor de preț, ofertanții au obligatia de a vizita amplasamentul în intervalul luni - joi orele 09:00 – 14:00 și vineri 09:00- 12:00, prezentand o dovada in acest sens. Pentru a vizita amplasamentul, operatorii economici au obligatia de a solicita acest lucru in scris, la adresa de e-mail investitii@rarom.ro, precizand data si ora cand doresc sa viziteze locatia, dar nu mai tarziu de data 07.06.2022 ora 12.00. Dupa confirmarea Autoritatii Contractante, operatorul economic interesat poate vizita locatia.

Data limita de depunere a ofertei/ofertelor este 08.06.2022, ora 14.00. Oferta/Ofertele vor fi transmise la adresa de e-mail investitii@rarom.ro.

Valabilitatea ofertei: minim 30 de zile.

Orice alte informatii se pot obtine la adresa de e-mail: investitii@rarom.ro.

Neprezentarea dovezii vizitei amplasamentului si acceptul Autoritatii Contractente, vor atrage dupa sine respingerea ofertei.

Modul de prezentare al ofertei:

**Propunere tehnica:**

Ofertantul va prezenta propunerea tehnica, care va trebui sa cuprinda urmatoarele:

* o lista cu utilajele care vor fi disponibile in vederea executiei lucrarii, constand in minim urmatoarele: Buldoexcavator dotat cu picon – 1 buc, basculanta – 2 buc., freza rutiera – 1 buc, repartizator finisor mixturi asfaltice – 1 buc, compactor -2 buc, perie mecanica – 1 buc;
* declaratii de disponibilitate pentru minim 7 persoane: 1 sef de santier/ inginer constructor in specialitatea drumuri si poduri si 6 muncitori care sa aiba experienta in constructii; se va prezenta inclusiv dovada faptului ca sunt angajati prin prezentarea dovezii din REVISAL.
* personal de control al calitatii (CQ), care să verifice lucrarile pe perioada executarii acestora;
* Graficul Gantt pentru ilustrarea grafică a programului de activitati, care demonstreaza planificarea, coordonarea si monitorizarea sarcinilor specifice. Neprezentarea graficului Gantt conduce la excludere.

**Oferta financiara:**

Oferta financiara trebuie sa cuprinda formularul de oferta (atasat prezentului caiet de sarcini), devizul oferta - F3.

**Criteriul de atribuire:** pretul cel mai scazut.

 **9. PROGRAMUL DE LUCRU SI** **CURĂȚENIA PE PERIOADA EXECUȚIEI LUCRĂRILOR**

Executantul lucrărilor are obligatia de a se organiza in asa fel incat activitatea R.A.R.-R.A. sa nu fie perturbata. Programul de lucru este de luni – joi de la ora 08.00-16.30, vineri de la ora 08.00-14.30 si sambata-duminica la solicitarea Autoritatii Contractante (fara ca valoarea contractului sa sufere modificari). Intervalul orar mentionat anterior, poate fi modificat cu acordul sau la solicitarea Autoritatii contractante. Executantul trebuie să evacueze din zona de lucru toate deșeurile rezultate, în saci menajeri asigurați din resurse proprii precum și să manifeste o atenție deosebită la transportarea acestora către mijlocul de transport, astfel încât să mențină curățenia în instituție.

Executantul va transporta pe propria cheltuială si pe propria raspundere deșeurile rezultate din efectuarea lucrărilor, conform prevederilor legale.

1. **VALOAREA ESTIMATĂ A ACHIZIȚIEI**

Valoarea estimată a achiziției este de 450.000 lei fara TVA.

1. **MODALITATEA DE PLATĂ**

Autoritatea contractantă nu acordă avans.

Plata se efectuează de către Autoritatea Contractantă după întocmirea procesului-verbal de recepție la terminarea lucrarilor.

1. **PERIOADA DE EXECUTIE A LUCRĂRILOR**

Lucrările detaliate în Anexa 1 vor fi executate astfel:

- în maxim 20 zile lucrătoare de la data predarii amplasamentului si a emiterii ordinului de începere a lucrărilor.

 **13. GARANȚIA DE BUNĂ EXECUȚIE**

Se constituie în termen de 5 zile lucrătoare de la data semnării contractului, garanția de bună execuție în cuantum de 5% din valoarea fără TVA a contractului, printr-un instrument de garantare emis de o institutie de credit din Romania, sau de o societate de asigurari.

Autoritatea contractantă are dreptul de a emite pretenţii asupra garanţiei de bună execuţie, oricând pe parcursul îndeplinirii contractului, în limita prejudiciului creat, în cazul în care contractantul nu îşi îndeplineşte din culpa sa obligaţiile asumate prin contract.

Anterior emiterii unei pretenţii asupra garanţiei de bună execuţie autoritatea contractantă are obligaţia de a notifica pretenţia contractantului, precizând obligaţiile care nu au fost respectate.

Autoritatea contractantă are obligaţia de a restitui garanţia de bună execuţie după cum urmează:

1. 70% din valoarea garanţiei, în termen de 14 zile de la data încheierii procesului-verbal de recepţie la terminarea lucrărilor ;
2. restul de 30% din valoarea garanţiei, la expirarea perioadei de garanţie a lucrărilor executate, respectiv 2 ani, pe baza procesului-verbal de recepţie finală încheiat fără obiecţii.

 Operatorul economic

\_\_\_\_\_\_\_\_\_\_\_\_\_\_\_\_\_

 *(denumirea/numele)*

**FORMULAR DE OFERTĂ**

Către Registrul Auto Român - R.A.

 Calea Griviţei nr. 319A, sector 1, Bucureşti

1. Examinând documentaţia de atribuire, subsemnaţii, reprezentanţi ai ofertantului \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(denumirea/numele ofertantului), ne oferim ca, în conformitate cu prevederile şi cerinţele cuprinse în documentaţie, să executăm\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ *(denumirea lucrării)*,

pentru suma de \_\_\_\_\_\_\_\_\_\_\_\_\_\_\_\_\_\_\_\_\_\_\_\_*(suma în litere şi în cifre, LEI),* plătibilă după recepţia lucrării, la care se adaugă taxa pe valoarea adăugată în valoare de \_\_\_\_\_\_\_\_\_\_\_\_\_\_\_\_\_\_\_\_\_\_\_*(suma în litere şi în cifre.)*

2. Ne angajăm ca, în cazul în care oferta noastră este stabilită câştigătoare, să executăm lucrările în graficul de timp anexat ofertei.

 3. Ne angajăm să menţinem această ofertă valabilă pentru o durată de 30 zile, *(durata în litere şi cifre)*, respectiv până la data de \_\_\_\_\_\_\_\_\_\_*(ziua/luna/anul)*, şi ea va rămâne obligatorie pentru noi şi poate fi acceptată oricând înainte de expirarea perioadei de valabilitate.

4. Până la încheierea şi semnarea contractului de achiziţie publică această ofertă, împreună cu comunicarea transmisă de dumneavoastră, prin care oferta noastră este stabilită câştigătoare, vor constitui un contract angajant între noi.

5. Precizăm că:

 |\_| depunem ofertă alternativă, ale cărei detalii sunt prezentate într-un formular de ofertă separat, marcat în mod clar "alternativă";

 |\_| nu depunem ofertă alternativă.

*(Se bifează opţiunea corespunzătoare.)*

6. Am înţeles şi consimţim ca, în cazul în care oferta noastră este stabilită ca fiind câştigătoare, să constituim garanţia de bună execuţie în conformitate cu prevederile din documentaţia de atribuire.

7. Înţelegem că nu sunteţi obligaţi să acceptaţi oferta cu cel mai scăzut preţ sau orice altă oferta pe care o puteţi primi.

Data \_\_\_\_\_/\_\_\_\_\_/\_\_\_\_\_

\_\_\_\_\_\_\_\_\_\_\_\_\_, *(semnătura)*, în calitate de \_\_\_\_\_\_\_\_\_\_\_\_\_\_\_\_\_\_\_\_\_ legal autorizat să semnez oferta pentru şi în numele \_\_\_\_\_\_\_\_\_\_\_\_\_\_\_\_\_\_(denumirea/numele operatorului economic)